《示侄》
宋代·范浚

华颠老学似秉烛，及壮贵在勤书诗。男儿不解事文笔，何异妇书留须眉。

予生早已度弱冠，畋渔籍素常嗟迟。尔今年才十八九，著力钻砺诚当时。

胡为讲道率粗灭，浪自闲散多盘嬉。或时使酒昧检束，怒骂臧获惊纷披。

我旁闻尔作气势，怜尔放骜如痴儿。人生禀受性不恶，鞚驭要使知高低。

常时见尔亦逊顺，顿以狂药生尤违。便当惩艾悼往失，痛戒濡首疏尊卮。

专心蓄力玩经笥，调护气术循绳规。吾言一日可三复，勿谓浪语无资裨。

作者简介：范浚（1102-1150），字茂名（一作茂明），婺州兰溪（金华兰溪）香溪镇人，世称“香溪先生”。绍兴中，举贤良方正。以秦桧当政，辞不赴。闭门讲学，笃志研求，学者称香溪先生。浚著有《香溪集》二十二卷，《四库总目》传于世。